section_heading: Opis
paragraph_text: Australopithecus aethiopicus svrstava se u grupu tzv. robusnih australopitecina. Robusni australopitecini dijele se na tri vrste, Australopithecus aethiopicus, Australopithecus robustus i Australopithecus boisei. U tijeku je debata o točnom filogenetskom porijeklu svake od te tri vrste. Robusni australopitecini dijele mnoge osobine lubanje i čeljusti, što možda ukazuje na zajednički evolucijski razvoj. Australopithecus aethiopicus ima bitne osobine koje ga razlikuju od ostalih robusnih australopitecina, uključujući i veću jagodičnu kost, proširene vertikalne djelove donje čeljusti (rami mandibulae) i lice s izraženijom čeljusti. Do tih razlika možda je došlo tijekom evolucije aethiopicusa, ali možda ukazuju i na to da A. aethiopicus ima drukčiju filogenetsku povijest od A. robustusa i A. boisei.